HEMP ร่วมออกบูธ “mai FORUM 2022” มอบสิทธิตรวจสุขภาพฟรี
HEMP ผนึกพันธมิตร “Health Up” ร่วมออกบูธงาน “mai FORUM 2022” วันที่  28 ต.ค.65 พร้อมอัพเดทข้อมูลแบบจัดเต็ม แถมมอบสิทธิพิเศษตรวจสุขภาพฟรี
HEMP ผนึกพันธมิตร “Health Up” ร่วมออกบูธงาน “mai FORUM 2022” วันที่  28 ต.ค.65 พร้อมอัพเดทข้อมูลแบบจัดเต็ม แถมมอบสิทธิพิเศษตรวจสุขภาพฟรี
25 ต.ค. 2565

บริษัท เฮลท์ เอ็มไพร์ คอร์ปอเรชั่น จำกัด (มหาชน) หรือ HEMP เชิญชวนนักลงทุน นักวิเคราะห์ บุคคลทั่วไปรวมทั้งผู้ประกอบกิจการต่างๆ ร่วมงาน mai FORUM 2022 : มหกรรมรวมพลังคน mai ครั้งที่ 7 “CEO mai พบปะนักลงทุน” “Growing Stronger Together We are SME Role Model” ในวันศุกร์ ที่ 28 ตุลาคม 2565 เวลา 10:00 – 18:00 น. ณ ห้องบางกอกคอนเวนชั่นเซ็นเตอร์ ชั้น 22 โรงแรมเซ็นทารา แกรนด์ แอท เซ็นทรัลเวิลด์ บูธเลขที่ 79 สามารถลงทะเบียนหน้างานโดยไม่เสียค่าใช้จ่าย
นำทีมโดยนายสามารถ ฉั่วศิริพัฒนา ประธานเจ้าหน้าที่บริหาร HEMP และ เภสัชกรวัชระ เปล่งสุรีย์  ประธานเจ้าหน้าที่บริหาร บริษัท เฮลท์ อัพ จำกัด และ ทันตแพทย์วนัสพนธ์ เปล่งสุรีย์ กรรมการผู้จัดการ บริษัท เฮลท์ อัพ จำกัด จะมาให้ข้อมูลโดยตรงกับนักลงทุนเพื่ออัพเดทข่าวสาร ความคืบหน้าทางธุรกิจล่าสุด พร้อมพูดคุย แลกเปลี่ยนความคิดเห็น และข้อมูลทิศทางธุรกิจของบริษัทฯ
“HEMP เป็นผู้นำธุรกิจส่งเสริมสุขภาพทั้งด้านผลิตภัณฑ์ การบริการ และการแพทย์ มองเห็นโอกาศในธุรกิจสุขภาพที่มีแนวโน้มที่ดีและเติบโตก้าวกระโดด จึงได้เข้าร่วมลงทุนในบริษัท เฮลท์ อัพ จำกัด โดยถือหุ้นในสัดส่วน 40% ของทุนจดทะเบียน เนื่องจากเห็นมองเห็นว่าธุรกิจของเฮลท์ อัพ เป็นธุรกิจที่มีศักยภาพสามารถนำมาต่อยอดธุรกิจของ HEMP ได้ดี” นายสามารถ กล่าว
สำหรับผู้ที่มาร่วมงาน mai FORUM 2022 ที่กลับมาจัดอีกครั้งในรอบ 2 ปี หลังจากที่ประเทศไทย ได้ฝ่าฟันวิกฤตโควิด -19 มาได้  โดยงานนี้จะเป็นเวทีในการสื่อสารกับกลุ่มผู้ลงทุนให้ได้รับรู้ถึงทิศทาง ความคืบหน้าทางธุรกิจล่าสุดของกลุ่ม บริษัท HEMP นอกจากนี้ภายในงาน กลุ่ม บริษัท HEMP เตรียมสิทธิพิเศษให้กับผู้ที่สนใจมาร่วมงานมากมาย สำหรับผู้ที่สนใจร่วมกิจกรรม จะมีเภสัชกรมากประสบการณ์ จากร้านยาเฮลท์ อัพ มาให้คำปรึกษาโดยตรงเกี่ยวกับปัญหาสุขภาพ และตรวจสุขภาพฟรี พร้อมทั้งการดูแลสุขภาพเฉพาะบุคคล  โดยการตรวจวัดความดันโลหิต  ตรวจระดับน้ำตาลในเลือด ให้แนะนำสำหรับผู้เป็นเบาหวาน
นอกจากนี้ทางบริษัท เชิญชวนผู้สนใจร่วมสนุกกับกิจกรรมดีๆ รับฟรี 3 ต่อ เพียงท่าน Like &amp; Share เพจ Health Up Group รับฟรี! ของสมนาคุณต่อที่ 1  และหาก Add LINE Official Health Up Group รับฟรี! ของสมนาคุณ ต่อที่ 2  หากร่วมดาวน์โหลดฟรี Application “HUG Online” รับฟรี! ของสมนาคุณ ต่อที่ 3  ซึ่งไฮไลท์สุดพิเศษ ภายในงาน  เพียงท่านตอบคำถามเกี่ยวกับความรู้ด้านสุขภาพ  ชิงรางวัล ทองคำ สุดพิเศษ! จากร้านยาเฮลท์ อัพ ทันที